আয়েশা বেগম বলেন, তারা শুধু যে বাথরুমে যেতে ভয় পায় তা নয়। তাদের কেউই রাতে এক রুম থেকে আরেক রুমেও যেতে পারে না যদি রুমে কেউ না থাকে। আলো জ্বালানো থাকলেও যেতে পারে না। না থাকলে তো যাওয়ার প্রশ্নই আসে না। অনেক সময় দেখা যায় অন্য রুমে কোনো বই, খাতা বা কলম পেনসিল বা প্রয়োজনীয় কিছু আছে। তা আনতে বললে আনতে পারে না। হয় তারা দুইজন এক সাথে যায় অথবা আমাদের যেতে হয়। আয়েশা বেগম বলেন, তারা এতই ভীতু যে, আমাদের বাসায় এক রুম থেকে আরেক রুমে যেতে ড্রয়িং রুম পার হয়ে যেতে হয়। অন্য রুমে যাওয়ার পথে যদি ড্রয়িং রুমে আলো না থাকে তাহলে তারা ড্রয়িং রুমের সামনে দিয়ে যেতে পারে না। অনেক সময় যেতে বাধ্য করলে বা বকাঝকা করলে চোখ বন্ধ করে দৌড় দেয়।